Kevadel rajatud istandiku reavahedesse külvatakse septembri alguses rukis. Kevadel kaitseb kasvav rukis maasikaõisi öökülmade eest. Enne õitsemist rukis niidetakse ja paigutatakse maasikaridade lähedusse õisikuvarte alla. Pärast saaki niidetakse maasikapealsed ja pärast kuivamist põletatakse koos rukkiga. Sellega hävivad kahjustajad. Seejärel haritakse reavahed, väetatakse ja külvatakse sügisel taas rukis.